دوعا ائتمه ک آدامین اوره گین بوشالدیب روحون یونگول له ده ر .
معمولاً بیزلر دوعا ائدنده اللریمیزی گؤیه ساری دوتوب، تک بیر تانرینی خطاب ائدیب سؤزوموزو اونا دییه ریک. آنجاق اینسان ، یامان گونلرینده اؤزونه یاردیم ایسته ر ، و دونیادا لاپ گوجلو یاردیم عالمی یارادان تک بیر آلله دیر. آمما دوعانین نئجه لیگی ده ، دوعانین قبول اولماغینا بؤیوک سبب دیر. خلوت ده کؤنول ، تانری یا چاتماق ایسته ییر و اینسان سئویر اؤز اوره ک سؤزلرین بیر کیمسه ایله آرادا قویسون کی داها اوندان باشقاسی و گوجلوسو اولماسین. بئله بیر دویغو عرفان عالمینده یاخشی بیر حالدیر. مثال اوچون: دئییلیر « ای منیم تانریم! سنی آند وئریره م اؤز بؤیوکلوگونه منی عقله گلمییه ن قضا و قده ر دن اوزاق ائت و بالالاریمی بیردن بیره اوز وئره ن بلالردن ساخلا!»
معلومدور کی بعضی ایشله ر ، یالنیز تک تانری نین الیله اولا بیله ر و قضا و قده ر اوچون ال اوزالدماق ، هئچ بیر بشرین گوجونده ده ییل. آنجاق بعضی آیدین دوعالار مختص تانری اوچوندور و باشقا آداملارا گؤز تیکمه ک تانری دان اوزاقلاشماق معناسیندادیر.
آمما بعضی موشگوللرین حل اولماغیندا تانری نین اؤزونون غیبی ایمدادی وارسادا ، یاراتدیقی بشرین الیله ده یاردیملیقلار اوز وئریر. مثال اوچون اگر بیری تانری ایله خلوت ائدیب اونا دییه کی « ای تانریم من یالنیز سندن پول ایسته ییرم و سنین الینه گؤز تیکمیشه م » ، بو غلط بیر دوعادیر. بو جومله نی اگر بئله معنا ائتسه ک کی یعنی « دوز یولدا حلال چؤره ک ایسته ییرم » یاخشیدیر ، یوخسا تنبل لیک اساسیندا و مغرورلوق اوزره اولسا تانری نین خوشونا گله ن بیر دوعا ده ییل.
بحارالانواردا بئله یازیلیبدیر: بیر شخص امام زین العابدین (ع) حضرتلری نین یانیندا عرض ائتدی: « الهی! منی یاراتدیقلاری نین هئچ بیرینه مؤحتاج ائتمه گیلن! ». امام (ع) بویوردو : هئچ واخت بئله بیر دوعا ائتمه گیلن، چون بیر کس تاپا بیلمه ز سن کی باشقا بیر کیمسه یه مؤحتاج اولماسین. هامی نین بیر بیرینه نیازی واردیر. بلکه هر واخت دوعا ائدنده بئله بویور: « ای تانری! منی بدزات و پیس آداملارا مؤحتاج ائتمه گیلن! ».
هئچ واخت عارف بیر آدام خلق ایچینده دولانیب خلق دن قاچماق ایسته مه ز و بئلنچی آداملارین دوعاسی ، خلق دن قیرماق معناسی وئرمه ز . بو بیر جومله یه باخین:
« ای تانریم! منی یاخشی آدملارین قارشیندا اوجالت و پیس آداملارین قارشیندا سیندیرما ».
تانری نه آدام سیندیراندیر و نه تکجه آدامی اوجالتماق اوچون ال آماندادیر. نئجه کی بیر آدام یاخشی آد قازانماق اوچون یاخشی آداملارین یاردیملیغینا نیازی واردیر ، ائله پیس آداملاریندا بیر یاخشی آدامین آدی باتماق اوچون تأثیری چوخدور. پس بو دوعانین معناسیندان معلومدور کی تانری اؤزو بعضی ایشله ر اوچون ، اؤز یاراتدیقلاریندان فایدالانیر. تانری بیری نین دوعاسی نین اثرینده ، باشقاسینا، صالح بدنده لری نین الیله یاردیملیق ائدیر.
آنجاق تانری بیزی یارادیب ، بیر بیریمیزین الیمیزدن دوتاق و یولوموزدا پیس یاخشینی آییرماقلا ، آییقلیق اوچون اوندان یاردیم آلاق و ایشلریمیزده اونو یاددان چیخارتمایاق.
پس نه یاخشی کی امام زین العابدین (ع) حضرتلری بویوران دوعانی بیرده اوره کدن دییه ک:
« ای تانری! منی بدزات و پیس آداملارا مؤحتاج ائتمه گیلن! ».
آمین یا ربّ العالمین!
یازان: الف.عظیمی بیلوردی
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab prs_Arab pes_Arab pes_Arab pes_Arab pes_Arab prs_Arab pes_Arab pes_Arab